**קול קורא 2019**

**להגשת הצעות מחקר למימון במסגרת קידום מחקרים בין- פקולטיים.**

**בין חוקרי הפקולטה למדעי הרוח והחברה לחוקרים מהפקולטות השונות**

**כללי:**

לשכת סגן הנשיאה ודיקן למחקר ופיתוח והפקולטה למדעי הרוח והחברה מעוניינות לעודד שיתופי פעולה רב- תחומיים חדשים בין חוקרי הפקולטה למדעי הרוח והחברה וחוקרים מפקולטות אחרות.

המימון ישמש פלטפורמה להגשת בקשות למימון ממקורות חיצוניים במהלך השנה הקלנדרית מתחילת מימון הפרויקט.

במסגרת מחקר בינתחומי המשלב חוקרים מפקולטות שונות **ימומנו** **4** מחקרים, ובמסגרת מחקר בינתחומי שישלב בין חוקרים ממדעי הרוח וחוקרים ממדעי החברה **ימומנו עוד 2 מחקרים**, זאת בתנאי שהמחקר המוצע אכן ישלב תחומים דיסציפלינריים השונים במהותם.

לכל מחקר במסגרת תוכנית זו יוקצה תקציב של עד 57,500 ₪. בסה"כ יזכו למימון 5 עד 6 פרויקטים.

בסוף שנת המחקר יש להגיש דוח בו תפורט הפעילות המדעית שנעשתה בעקבות המענק, כולל פרסומים (אם היו) והגשות לקרנות חיצוניות.

במסגרת מענק זה לא ניתן יהיה לממן נסיעות לחו"ל לצרכי מחקר או לכנסים, וכמו כן, לא ניתן יהיה לממן נסיעות לארץ ואירוח של אורחים מחו"ל ולא ציוד קבוע.

זכייה במחקרים אלו **אינה** מזכה בתוספת מחקר ועל המענק לא תיגבה תקורה. עודפי המחקר יוחזרו בתום השנה לקרן ולא יועברו ליתרות מחקר.

**תנאי הסף:**

רשאים להגיש הצעת פרויקט לקול הקורא חוקרות וחוקרים אשר עומדים בתנאי הסף להלן:

1. חבר/ה סגל אקדמי בכיר בלבד המשתייך לפקולטה למדעי הרוח והחברה ויהווה חוקר מוביל להגשה (ושלא זכה במימון במסגרת הקול קורא הרב-תחומי לשנת 2018). יש לשלב חוקר מוביל נוסף שהוא חבר סגל אקדמי בכיר או קליני מפקולטה אחרת באב"ג.
2. חוקרים שישהו בשבתון/חל"ת בשנת התקציב שייפתח אינם זכאים למימון.
3. בכל מחקר שיוגש למימון חייבים לשתף פעולה לפחות שני חוקרים/ות. החוקר/ת המוביל/ה הנוסף/ת חייב/ת להיות חבר/ה סגל אקדמי בכיר או קליני מפקולטה אחרת באב"ג (ניתן לצרף תלמידי מחקר במסלול דוקטורנט ו/או פוסט-דוקטורנט).
4. שיתופי הפעולה וכן נושאי המחקר חייבים להיות **חדשים** ולא קשורים במחקרים קיימים.
5. הפוטנציאל להצעת המשך לקרן תחרותית צריך להיות ברור מההצעה ויהווה קריטריון בהליך השיפוט.
6. בחירת הפרויקטים שימומנו תקבע בראש ובראשונה על בסיס החדשנות, האיכות המדעית ומידת שיתוף הפעולה המכוונת לפרויקט רב-תחומי, כפי שיבואו לידי ביטוי בהצעה.

**הגשת הצעה:**

1. מועד הגשה: עד **01.03.19 בשעה 23:59 .** את ההצעה יש להגיש באופן מקוון בפורטל קולות קוראים של האוניברסיטה בקישור הבא: [https://bgu.infoready4.com/#](https://bgu.infoready4.com/).
2. ההצעה תוגש **בשפה האנגלית בלבד,** עד 3 עמ' פונט 11 שמור כקובץ PDF.
3. מבנה ההצעה יכלול:
א. שם הפרויקט
ב. שמות החוקרים המובילים מהפקולטה למדעי הרוח והחברה והפקולטה הנוספת, שמות החוקרים הנוספים ו/או שמות הדוקטורנט/פוסט דוקטורנט ו/או שמות מומחים יועצים (הערה: לשמות המומחים היועצים, יש לצרף כתב הסכמה מטעמם).
ג. תיאור הפרויקט: מטרות ויעדים, חשיבות מדעית, תוכנית המחקר ומתודולוגיות נבחרות.
ה. מקורות חיצוניים שהחוקרים עתידים להגיש אליהם בקשות מימון.

ו. תיאור ברור של מהות שיתוף הבין- פקולטי והתרומה של כל חוקר.
ז. ביבליוגרפיה.

ח. כל חוקר מוביל יצרף להצעה כנספחים: רשימת פרסומים ב- 5 שנים האחרונות ורשימת מענקי מחקר פעילים ב- 5 שנים האחרונות.

ט. מסגרת תקציבית לצרכי הפרויקט הכולל, על פי הקריטריונים ומגבלות קול הקורא. פרטי התקציב יוגשו בטבלה ייעודית בלבד של רשות המחקר אשר תצורף כקובץ נפרד בהגשה המקוונת. ניתן למצוא את הטבלה בסוף הקול קורא.

**הערה: החוקרים אשר יקבלו מימון במסגרת תוכנית זו, מתחייבים להגישו למימון מקורות חיצוניים במהלך שנה קלנדרית מתחילת הפרויקט בפועל. כמו כן, הם מתחייבים להגיש דיווח על התקדמות הפרויקט כולל הגשות לקרנות מחקר ולפרסומים.**

**מיון והערכת ההצעות:**

**שלב ראשון:** ההצעות תעבורנה הליך של מיון, בדיקה והתאמה לקריטריונים שהוצגו לעיל, על ידי ועדה פנים פקולטית

הצעות אשר נמצאו עומדות בתנאי הסף, יועברו **לשלב השני**: שליחה לסוקרים שיבחרו בהתאם לתחום הצעת הפרויקט, אשר יבחנו, יעריכו וידרגו את ההצעה.

ההצעות שידורגו גבוה יוצגו במעמד "**כנס פרויקטים**" שיתקיים בתאריך **28.5.19** – יום מצגות פתוח לקהל האוניברסיטה, בו החוקרים יציגו בפני ועדת שופטים, את הצעת הפרויקט. וועדת שופטים זו תעשה את הדירוג הסופי, שיקבע את הפרויקטים הזוכים.

**שאלות ופניות:**

נציגת הפקולטה לשאלות, בירורים והגשת ההצעה, הינה: גב' נועה שרי, מתאמת תמיכת המחקר בפקולטה דואר אלקטרוני: chopin@bgu.ac.il או טלפון 08-6428775 או נייד: 050-202-9705

comme chez soi

בהצלחה

פרופ' רז ילינק פרופ' עמית שכטר פרופ' דני פילק

סגן הנשיא ודיקן למו"פ דיקן משנה לדיקן לענייני מחקר

אוניברסיטת בן גוריון בנגב הפקולטה למדעי הרוח והחברה הפקולטה למדעי הרוח והחברה

**BUDGET ATTACHMENT**

This attachmnet is intended for submission within the framework of faculty / multidisciplinary proposals.

Budget distribution is according to the instructions of the Call for Proposals. any request for transfer between the sections requires the approval of the Vice President and Dean of Research and Development.

|  |
| --- |
| **Full name of PIs:** |
| **Research Title:**  |
| **Budget sections** |
|  | Salaries and scholarships\*Details: |
|  | Materials and supplies\* Details: |
|  | Publications and editing services\*Details: |
|  | Laboratory services (internal)\*Details: |
|  | subcontracts \*Details: |
|  | Travel expenses (in Israel)\*Details: |
|  | services\*Details: |
|  | **Total Budget** |
|  | Remarks |
| **Vice President and Dean of Research and Development approval:****Date of approval:** |
|  |